open-index/open-wikipedia-markdown huggingface dataset:
Haminalahti

**Haminalahti** on kylä Kuopiossa noin kahdeksan kilometriä keskustasta lounaaseen.

Haminalahti on Kallaveden lahti Kuopionniemen länsireunan tyvellä. Haminalahden kylän alueella on Haminalahden kartanon lisäksi muun muassa nuorisoseurantalo, metsästysmaja ja Juttuharjun seurantalo. Seudulle on rakennettu runsaasti uutta asutusta, lähinnä omakotitaloja.

Alueelta on tehty vuonna 1874 Pohjois-Savon merkittävin rautakautinen muinaislöytö. Kiviröykkiöstä löytyi 1000-luvulle ajoittuvia länsisuomalaistyyppisiä naisen pronssikoruja, jotka ovat todennäköisesti polttohaudan esineistöä.

## Kulttuuripolku
Haminalahteen avattiin vuoden 2006 lopulla 4,3 kilometrin mittainen kulttuuripolku. Polku esittelee Ferdinand, Magnus ja Wilhelm von Wrightin taideteoksia ja heidän synnyinseutunsa maisemia, jotka ovat vaikuttaneet vahvasti veljesten tuotantoon.

## Lähteet

## Aiheesta muualla
* Haminalahdesta 
* Pohjois-Savon muisti - Haminalahti
* Haminalahden alue Kuopion ja Siilinjärven karttapalvelussa 
* von Wright -kulttuuripolku Internetissä 
* *Haminalax jakokunta Nro. 570. Haminalahden–Kaislastenlahden Rytkyn kylähistoria*. 2002.
Länsi-Kuopion Historiapiiri.
Pyhän Nikolaoksen katedraali

**Pyhän Nikolaoksen katedraali** on Kuopiossa sijaitseva Kuopion ortodoksisen seurakunnan sekä samalla koko Kuopion ja Karjalan hiippakunnan pääkirkko. Kirkko on valmistunut 1903 ja se on pyhitetty Pyhän Nikolaoksen muistolle. Vuosina 1902–1903 rakennetun kirkon suunnitteli viipurilainen rakennusmestari Aleksander Isakson. Julkisivu on rapattu ja maalattu näyttämään punaiselta tiileltä, mutta rappauksen alta löytyy myös aito tiili. Ulkonöltään se muistuttaa punatiilisiä samanaikaisia varuskuntakirkkoja. Ikonostaasi on valmistettu Pietarissa Aleksanteri Nevskin lavrassa ja se on lahjoittanut kenraalikuvernööri Bobrikov. Kelloja on kahdeksan kappaletta. 

Kirkon vihki käyttöön Suomen toinen ortodoksinen arkkipiispa, arkkipiispa Nikolai vuonna 1904. Kirkko on peruskorjattu vuosina 2003-2004 ja arkkipiispa Leo vihki sen uudelleen käyttöön vuonna 2004. Peruskorjauksessa ikonostaasin kultaukset uusittiin sekä sisätilat remontoitiin täysin.

## Lähteet

## Aiheesta muualla

* Kuopion katedraalista 
* Kuopion ortodoksisen seurakunnan alueella olevat pyhäköt
Kuopionlahti

**Kuopionlahti** on kaupunginosa Kuopion keskustassa, ydinkeskustan ja Kallaveden Kuopionlahden välissä. Sen naapurikaupunginosia ovat ydinkeskustan Multimäki pohjoisessa, Väinölänniemi idässä ja Haapaniemi etelässä ja lännessä.

Kaupunginosan rajoina ovat pohjoisessa Minna Canthin katu ja idässä Vuorikatu. Lännessä raja kulkee ensin Puistokatua pitkin, ja sen jälkeen Myhkyrinpuiston ja Haapaniemenkadun kautta Kuopiolahden rantaan. Etelässä rajana on Kuopionlahden ranta.

Kuopionlahden kaupunginosassa sijaitsee muun muassa Kuopion Musiikkikeskus, Kuopion taidelukio Lumit (Kuopion yhteiskoulu), Pumpputorin päiväkoti, Maria Jotunin puisto, vierasvenelaituri, venesatama ja urheilukenttä. Musiikkikeskuksessa sijaitsee esimerkiksi Kuopion kaupunginorkesterin pääkonserttisali, Sibelius-Akatemian Kuopion yksikkö ja Savonia-ammattikorkeakoulun musiikki- ja tanssiopetus.

## Lähteet

## Aiheesta muualla
Hannu Seikkula

**Hannu Seikkula** (s. 30. huhtikuuta 1950 Tampere) on suomalainen elokuvaohjaaja ja käsikirjoittaja. Hän on työskennellyt muun muassa Pertti Reposen tv-sarjoissa sekä Spede Pasasen elokuvissa. Hän on ohjannut muun muassa *[[Soitinmenot]]*-, *[[Pulttibois]]*-, *[[Kotikatu]]*- ja ''Ähläm Sähläm'' -tv-sarjoja.

## Elokuvaohjaukset

Seikkulan esikoisohjaus oli *[[Tupla-Uuno]]* vuonna 1988, joka oli jatkoa menestyksekkäälle Turhapuro-elokuvien sarjalle. Samana vuonna tuli ensi-iltaan myös toinen Seikkulan Spede Pasaselle ohjaama filmi, ''Onks Viljoo näkynyt'', jonka menestys jäi huomattavasti vaisummaksi. Hänen kolmas ohjaustyönsä oli vuonna 1990 valmistunut *[[Rampe & Naukkis – kaikkien aikojen superpari]]*, joka toi *[[Pulttibois]]*-sarjasta tutut hahmot valkokankaalle. Vuonna 1994 ohjasi Seikkula tähän asti viimeisimmän elokuvansa, epävirallisen Turhapuro-elokuvan ''Uuno Turhapuron veljen'', jossa ei ollut Vesa-Matti Loiria mukana ja joka keräsi vain hieman yli 20 000 katsojaa teattereissa, jääden kaikkien Turhapuro-nimeä kantavien elokuvien selkeästi huonoimmaksi yleisömenestykseksi. 

Kaikki Seikkulan pitkät elokuvat ovat Spede Pasasen tuottamia.

## Lähteet

## Aiheesta muualla
*
Lahti (maantiede)

**Lahti** on esimerkiksi meren tai järven rantaviivasta sisään pistävä vesialue. Pienehköt lahdet voivat olla *lahdelmia*, *lahdekkeita* tai *poukamia*. Vuono on jyrkkärantainen, pitkä ja kapea lahti, laguuni taas merestä särkän tai riutan erottama lahti.

## Suuria lahdiksi nimettyjä merenlahtia
*Adeninlahti
*Biskajanlahti
*Bengalinlahti
*Guineanlahti
*Hudsoninlahti
*Jamesinlahti
*Kalifornianlahti
*Meksikonlahti
*Persianlahti
*Pohjanlahti
*Riianlahti
*Suomenlahti

## Katso myös
*Haffi

## Lähteet

## Aiheesta muualla
Bengalinlahti

**Bengalinlahti** on Intian valtameren sivumeri Intian niemimaan ja Andamaanien välissä.

Bengalinlahtea voidaan kuvata myös laajaksi, mutta suhteellisen matalaksi lahdeksi Intian valtameren koillisosassa. Merialueen pinta-ala on noin 2&nbsp;173&nbsp;000 neliökilometriä.  Sri Lanka, Intia, Bangladesh ja Myanmar rajoittuvat Bengalinlahteen. 

Vanhoja suomalaisia kirjoitusmuotoja ovat olleet Bengalia-lahti (1848), Bengalin-lahti (1860, 1877), Bengaalian-lahti (1877) ja Bengalin lahti (1844–1961). 
  
Bengalinlahteen laskevia jokia ovat muun muassa Ganges ja Brahmaputra pohjoisessa, sekä Mahanadi, Godavadi, Krishna ja Kaveri lännessä. 

Merialueen rannikkokaupunkeja ovat muun muassa Kalkutta, Visakhapatnam, Chennai ja Chittagong.

## Merialueen rajat
Intian Andamaanien ja Nikobaarien saaristot rajaavat merialuetta idässä. 

Kansainvälinen hydrografinen järjestö (IHO) määrittelee Bengalinlahden rajat seuraavasti (1953):
* Itäraja: Linja Myanmarin (Burman) Cape Negraisista (16°03’ N) Andamaanien suurempien saarien kautta niin, että kaikki saariston matalat vedet jäävät rajalinjan itäpuolelle eivätkä kuulu Bengalinlahteen, Little Andaman -saareen () ja tästä eteenpäin Andamaanienmeren (Burmanmeren) lounaisrajaa seuraten
* Eteläraja: Intian ja Sri Lankan väliseltä Aataminsillalta ja Sri Lankan eteläkärjestä (Dondra Head) Poeloe Brasiin ()

## Lähteet

## Aiheesta muualla
Rahusenkangas

**Rahusenkangas** on omakotitalovaltainen, myös muutamia rivitaloja sisältävä kaupunginosa Kuopion keskustan pohjoispuolella. Alueen halkaisee etelä–pohjoissuuntaisesti Savon rata eli sähköistetty junanrata välillä Kouvola–Iisalmi. Radan ylittää kaupunginosassa ainoastaan Pihlajanharjuntie. Radan itäpuolinen, koillisessa Kallaveden Kettulanlahteen rajoittuva asuinalue on nimeltään *Kuivinniemi*. Kaupunginosassa eli Rahusenkankaan–Kuivinniemen alueella asuu noin 700 henkeä. 

Naapurikaupunginosia ovat Linnanpelto etelässä, Peipposenrinne lännessä, Kettulanlahti pohjoisessa ja Kelloniemi idässä. Alueen länsirajan muodostaa valtatie 5. Heti Rahusenkankaan pohjoispuolella sijaitseva Kettulan koulu on lähin alakoulu.

Kuopion järvistä Rahusenkankaalla sijaitsevat Rahusenlampi, Ritosenlampi ja Saarijärvi. Pitkälammen pohjoisranta toimii osaltaan Rahusenkankaan etelärajana.

## Lähteet
Skitso Productions

**Skitso Productions** on suomalainen videopelejä kehittävä tiimi, joka perustettiin Turussa vuonna 1995. Ryhmä toimii yksityisenä elinkeinonharjoittajana myymällä tekemiään pelejä. Skitso Productions tiimi koostuu kahdesta pelikehittäjästä: Teppo Lähtisestä, joka tekee peleihin grafiikat, ja Antti Haapakoskesta, joka ohjelmoi pelit. Pelien musiikit ovat vapaataiteilija Olli Attilan käsialaa.

Ryhmän kehittämä toimintapeli *[[Mine Bombers]]* (1995) on yksi Suomen videopelialan myydyimpiä shareware-pelejä. Nykyisin peli on ilmaisjakelussa. Vuonna 1997 ryhmä teki Down by the Laituri -liikkeenjohtopelin tilaustyönä samannimisen festivaalin kymmenvuotisjuhlaa varten. Vuoden 2003 *[[Pac Brothers]]* -tasohyppelypelin jälkeen tiimi on kehittänyt *Mine Bombersin* jatko-osaa.

## Ryhmän pelejä

**[[Mine Bombers]]* (1995)
**[[Down by the Laituri (videopeli)|Down by the Laituri]]* (1997)
**[[Pac Brothers]]* (2003)

## Lähteet

## Aiheesta muualla
*Skitso Productionsin kotisivu
Olesja Forševa

**Olesja Aleksandrovna Forševa** (, o.s. Krasnomovets, s. 8. heinäkuuta 1979) on venäläinen  juoksija, päämatkanaan 400 metriä.

2004 halli-MM-kisoissa Budapestissa Forševa voitti 400 metrin henkilökohtaisella matkalla hopeaa omalla ennätysajallaan 50,65, sekä kultaa Venäjän 4&nbsp;×&nbsp;400 metrin viestijoukkueessa yhdessä Olga Kotljarovan, Tatjana Levinan ja Natalja Nazarovan kanssa silloisella maailmanennätysajalla 3.23,88.

Samana kesänä Ateenan olympialaisissa hän oli mukana Venäjän hopealle juosseessa pitkän viestin joukkueessa.

2005 MM-kisoissa Helsingissä Forševa voitti 4&nbsp;×&nbsp;400 metrin viestimestaruuden yhdessä Julija Petšonkinan, Natalia Antjuhin ja Svetlana Pospelovan kanssa.

28. tammikuuta 2006 Glasgow'ssa Forševa oli mukana Venäjän viestijoukkueessa, joka teki sisäratojen maailmanennätyksen 4&nbsp;×&nbsp;400 metrin viestissä (3.23,37). Joukkueessa oli hänen lisälseen Julija Guštšina, Olga Kotljarova ja Olga Zaitseva. 2006 Moskovan MM-hallikisoissa hän voitti kultaa sekä henkilökohtaiselta 400 metriltä että viestistä. Pariisin sisäratojen EM-kilpailuissa 2011 hän sai hopeaa 400 metrillä ajalla 51,80 ja kuului Venäjän kultajoukkueeseen 4&nbsp;×&nbsp;400 metrin viestissä.

## Henkilökohtaiset ennätykset
*200 m: 23,09, Tula, 24. heinäkuuta 2005
*400 m: 50,19, Tula, 5. kesäkuuta 2004

## Lähteet
* 
### Viitteet
Alleyne Francique

**Alleyne Francique** (s. 7. kesäkuuta 1976) on grenadalainen 400 metrin juoksija.

Francique osallistui Atlantan olympialaisiin 1996 maansa 4 × 400 metrin viestijoukkueessa, joka tuli hylätyksi alkuerissä. Sevillan MM-kisoissa 1999 hän karsiutui 400 metrin alkuerissä. Kaksi vuotta myöhemmin Edmontonin MM-kisoissa hän oli kuudes ja 2003 Pariisin MM-kisoissa hän sijoittui myös kuudenneksi. Vuonna 2002 Francique voitti Yhdysvaltain yliopistojen hallimestaruuden 400 metrillä. 2004 sisäratojen MM-kisoissa Budapestissa hän voitti maailmanmestaruuden ajalla 45,88. Samana vuonna Ateenan olympialaisissa hän oli neljäs. 

2005 Helsingin MM-kisoissa hän karsiutui välierissä ja samana vuonna  sijoittui seitsemänneksi. 2006 Moskovan MM-hallikisoissa hän voitti maailmanmestaruuden. Osakan MM-kisoissa 2007 hän karsiutui välierissä. Vuonna 2008 hän jäi alkueriin sekä Valencian MM-hallikisoissa että Pekingin olympialaisissa.

Vuonna 2008 Francique lopetti kilpailu-uransa ja hänet palkattiin apulaisvalmentajaksi Texas A&M Universityyn.

## Henkilökohtaiset ennätykset
;Ulkoradat
*200 m: 20,83, Grenada, 21. kesäkuuta 2003
*400 m:	44,47, Osaka, 8. toukokuuta 2004

;Sisäradat
*400 m: 45,35, Fayetteville, 24. helmikuuta 2002

## Lähteet
* 

### Viitteet
Priessnitz

**Priessnitz** on tšekkiläinen rockyhtye. Se perustettiin vuonna 1990 lähinnä Chlapi z prácen jäsenistä. Priessnitz julkaisi ensimmäisen albuminsa, *Freiwaldaun* vuonna 1992.

## Diskografia
**Freiwaldau* (1992)
**Nebel* (1992)
**Hexe* (1994)
**Seance* (1996)
**Potichu?* (1997)
**Zlatý déšť* (1999)
**Zero* (2001)
**Playlist* (2004)
**Stereo* (2006)
Azad

**Azad** (s. 1. tammikuuta 1974) on saksalainen rap-artisti. Hän on kurdi ja muutti lapsena vanhempiensa kanssa Kurdistanista Saksaan. Azad toimi aiemmin rap-yhtyeessä Asiatic Warriors. Sen hajottua hän aloitti soolouran. Azad on julkaissut tähän mennessä yhdeksän sooloalbumia. Azad oli myös rap-yhtyessä nimeltään Agro-Berlin. Sen hajottua hän aloitti soolouran. Azad ja Bushido ovat tehneet monta yhteistä kappaletta.

## Aiheesta muualla
* Azadin kotisivut
Luettelo monikielisistä artisteista ja yhtyeistä

Tämä on luettelo artisteista ja yhtyeistä, joilla on useampia laulukieliä.

*Abba (englanti, ruotsi, saksa, ranska, espanja)
*Afro Celt Sound System (englanti, iiri ja lukuisia afrikkalaisia kieliä)
*Anna Abreu (englanti, espanja, portugali)
*baSix (englanti, tanska)
*Basshunter (ruotsi, englanti)
*Céline Dion &nbsp;(ranska, englanti)
*Cheb Mami (arabia, ranska)
*Christina Aguilera (englanti, espanja)
*Dimmu Borgir (englanti, norja)
*Eiffel 65 (englanti, italia)
*Faudel (arabia, ranska)
*Grey Park (englanti,saksa,suomi)
*Harmony Sisters (suomi, ruotsi, englanti)
*Impaled Nazarene (englanti, suomi, saksa, latina)
*Kalamashaka (englanti, swahili)
*Kari Peitsamon Skootteri (suomi, englanti, ruotsi)
*Khaled &nbsp;(arabia, ranska, englanti)
*Laila Kinnunen (suomi, ruotsi, englanti, venäjä, saksa, ranska, italia, espanja, unkari, afrikaans)
*Lara Fabian (ranska, italia, espanja, englanti)
*Laura Pausini (italia, englanti, espanja)
*Nana Mouskouri &nbsp;(kreikka, ranska, englanti, espanja, italia, saksa, latina, portugali)
*Nena (englanti, saksa)
*Nightwish (englanti, suomi) 
*Nuuk Posse (tanska, grönlanti, englanti) 
*Ricky Martin (englanti, espanja)
*Premiata Forneria Marconi (italia, englanti)
*Rachid Taha (arabia, ranska) 
*Santana (englanti, espanja)
*Shakira (englanti, espanja, portugalin, arabian, ranska, saksa)
*Slobo Horo (turkki, albania, serbia, Balkanin mustalaiskielet)
*Tarja Turunen (englanti, suomi)
*Trybe (shangaan, shona, sotho, xhosa, zulu)
Gåte

**Gåte** on norjalainen yhtye, joka soittaa norjalaista kansanmusiikkia, jossa on vaikutteita rockista ja elektronisesta musiikista. Yhtyeen musiikkia luonnehditaan joskus progressiiviseksi folk rockiksi. 

Gåten perustetivat Trøndelagissa vuonna 1999 sisarukset Gunnhild ja Sveinung Sundli sekä Magnus Børmark, Landizer Gjermundør ja Martin Langlie. Yhtyeen ensimmäinen täysimittainen albumi oli *Jygri* vuodelta 2002. Yhtye voitti vuonna 2002 parhaan tulokkaan Spellemannprisen-palkinnon. Yhtye ilmoitti jäävänsä tauolle syyskuussa 2005.

Yhtye edusti Norjaa vuoden 2024 Eurovision laulukilpailussa kappaleella *[[Ulveham]]*. Yhtye tuli finaalin viimeiseksi saatuaan yhteensä 16 pistettä, joista 4 yleisöltä ja 12 ammattiraadeilta.

## Diskografia
### Studio- ja konserttialbumit
* *[[Jygri]]* (Studioalbumi), 2002
* *[[Iselilja]]* (Studioalbumi), 2004
* *[[Liva]]* (Konserttialbumi), 2006
* *[[Svevn]]* (Studioalbumi), 2018
* *[[Nord (Gåten albumi)|Nord]]* (Studioalbumi), 2021

### EP:t ja singlet
* *[[Gåte EP]]* (aka Gammel) (2000)
* *[[Gåte EP (2002)]]* (aka Grusomme skjebne) (2002)
* *[[Statt opp (Maggeduliadei)]]* (EP, 2003)
* *[[Sjå attende]]* (Single, 2004)
* *Attersyn EP* (Drabant Music, 2017)
* *Kom no disjka* (2018)
* *Vandrar* (EP, 2023)
* *Svarteboka* (Single, 2023)
* *[[Ulveham]]* (Single, 2024)

## Lähteet
Trio Bulgarka

**Trio Bulgarka** on bulgarialainen lauluyhtye. Se teki levytyssopimuksen Bulgaria Balkantonin kanssa vuonna 1987. Vuonna 1989 Trio Bulgarka oli mukana Kate Bushin albumilla *[[The Sensual World]]*. 

## Jäsenet
*Stoyanka Boneva (laulu)
*Yanka Rupkina (laulu)
*Eva Georgieva (laulu)
Baha Men

**Baha Men** on bahamalainen yhtye, joka esittää junkanoo-musiikista vaikutteita saanutta pop- ja hip hop -musiikkia. He nousivat suosioon alun perin Anslem Douglasin tekemän ja esittämän kappaleen "Who Let the Dogs Out?"  myötä vuonna 2000. "Who Let the Dogs Out?" oli jääkiekon SM-liigajoukkue Espoo Bluesin maalilaulu.

## Albumit
**[[Junkanoo (albumi)|Junkanoo]]* (1992)
**[[Kalik (albumi)|Kalik]]* (1994)
**[[Here We Go Again (Baha Men)|Here We Go Again]]* (1996)
**[[I Like What I Like]]* (1997)
**[[Doong Spank]]* (1998)
**[[Who Let the Dogs Out (albumi)|Who Let the Dogs Out]]* (2000)
**[[2 Zero 0-0]]* (2001)
**[[Move It Like This]]* (2002)
**[[Holla!]]* (2004)
** Noo Junk* (2010)

## Aiheesta muualla
* Yhtyeen viralliset kotisivut
Barka Vall

**Barka Vall** on ahvenanmaalainen folk rock -yhtye. Se perustettiin vuonna 1998. Yhtye käyttää sekä perinteisiä että nykyaikaisia soittimia ja esittää enimmäkseen omaa materiaalia. Yhtyeen ensimmäinen albumi oli *Skogsflot* vuodelta 2000.
Marty Turco

**Marty Archibald Turco** (s. 12. elokuuta 1975 Sault Ste. Marie, Ontario, Kanada) on kanadalainen entinen jääkiekkomaalivahti, joka edusti NHL-uransa aikana Dallas Starsia, Chicago Blackhawksia ja Boston Bruinsia.

Dallas Stars varasi Turcon kesän 1994 NHL:n varaustilaisuudessa. Hänen varausnumeronsa oli #124. Turco pelasi vuosina 1994–1998 Michigan yliopiston jääkiekkokiekkojoukkueessa. Turco siirtyi pelaamaan Michiganin IHL-joukkueeseen syksyllä 1998.

Kausina 2000–2001 ja 2001–2002 Turco pääsi ylös NHL:ään. Hän pelasi Dallasissa konkarivahti Ed Belfourin kakkosmaalivahtina. Kyseisinä kausina Turco pelasi yhteensä 57 ottelua NHL:ssä. Kesällä 2002 Belfour siirtyi Toronto Maple Leafsiin ja Turco nousi Dallasin ykkösvahdiksi. Hän pelasi kaudella 2002–2003 runkosarjassa 55 ottelua, joista voitti 31.

Tuonkin jälkeen hän pelasi Dallasissa hyvin ja hänen asemansa joukkueessa oli vakaa. Turco tunnetaan erittäin kuumaverisenä maalivahtina. Turcon siirto Chicago Blackhawksin joukkueeseen kaudelle 2010–2011 varmistui, kun Chicago ei päässyt sopimusneuvotteluissa yhteisymmärrykseen suomalaismaalivahti Antti Niemen kanssa. Niemen siirto johtui Chicagon palkkakatosta, jonka alle Niemen uusi 2,75 miljoonan dollarin arvoinen sopimus ei mahtunut. Chicago hankki Turcon Niemen korvaajaksi. Kaudella 2010–2011 Turco aloitti kauden Blackhawksien ykkösmaalivahtina, mutta menetti paikkansa nuorelle haastajalle Corey Crawfordille. Runkosarjassa 2010–2011 Turco merkkautti 29 ottelussa torjuntaprosentin 89,7% ja päästetyjen maalien keskiarvon 3,02. Turco ei pelannut yhtään pudotuspeliottelua kauden 2010–2011 aikana, vaan Crawford pelasi ne kaikki. Turcon sopimus Chicagon kanssa päättyi kauden loputtua.  

Kauden 2011–2012 Turco aloitti Itävallan liigan Red Bull Salzburgissa, ja torjui seuran European Trophyn voittoon. Kesken kauden 2011–2012 Boston Bruinsin kakkosvahti Tuukka Rask loukkaantui, ja Bruins hankki Turcon Raskin korvaajaksi. Turco läpäisi waiver-listan ja liittyi niin Bostonin joukkueeseen, Tim Thomasin kakkosvahdiksi.

## Lähteet
* 
* 
* 

### Viitteet

## Aiheesta muualla
Kajto

**Kajto** on alankomaalainen rockyhtye, jonka sanoitukset ovat esperantoksi. Yhtye julkaisi ensimmäisen albuminsa vuonna 1989.  

## Jäsenet
*Nanne Kalma
*Marita Kruijswijk
*Ankie van der Meer
*Marian Nesse

## Diskografia
*Flugdrako (1989)
*Procesio Multkolora (1991)
*Tohuvabohuo (1993)
*Vinilkosmo-kompil' 1 (1995)
*Masko (1999)
Vinilkosmo

**Vinilkosmo** on Floréal Martorellin johtama kaikenlaista esperantonkielistä musiikkia julkaiseva levy-yhtiö.

Se julkaisee muun muassa seuraavien artistien ja yhtyeiden musiikkia:
*Akordo
*Amplifiki
*Dolchamar
*Esperanto Desperado
*Jacques Yvart
*JoMo
*Kaj Tiel Plu
*Kajto
*Kore
*Merlin
*Persone

## Kokoelmalevyt
**Vinilkosmo kompil' 1* (1995)
**Vinilkosmo kompil' 2* (1996)
**Kolekto 2000* (2000)
**Esperanto Subgrunde kompil*' (2000)

## Aiheesta muualla
*Levy-yhtiön viralliset kotisivut
Héroes del Silencio

**Héroes del Silencio** on espanjalainen rockyhtye. Se perustettiin Zaragozassa 1980-luvun puolivälissä. Yhtyeen ensimmäinen täysimittainen albumi, *El mar no cesa* myi platinaa parissa viikossa. Vuonna 1991 Héroes del Silencio esiintyi "Rock Against Racism" -festareilla Berliinissä. 
## Kokoonpano
* Enrique Bunbury
* Joaquin Cardiel
* Juan Valdivia
* Pedro Andreu
* Alan Boguslavsky
* Gonzalo Valdivia
## Diskografia
### Studioalbumit
* *[[Héroe de Leyenda]]* (EP) (1987)
* *[[El Mar No Cesa]]* (1988)
* *[[Senderos de Traición]]* (1990)
* *[[El Espíritu del Vino]]* (1993)
* *[[Avalancha]]* (1995)

### Livealbumit
* *[[En Directo]]* (1989)
* *[[Senda '91]]* (1991)
* *[[Parasiempre]]* (1996)
* *[[Tour 2007]]* (2007)

### Kokoelmat
* *[[Rarezas]]* (outtakes and rare versions) (1998)
* *[[Edición del Milenio]]* (1999)
* *[[Canciones 1984-1996]]* (2000)
* *[[Antología Audiovisual]]* (2004)
* *[[El Ruido y la Furia]]* (2005)
* *[[Héroes del Silencio: The Platinum Collection]]* (2006)

## Aiheesta muualla
* Virallinen kotisivu
Forssan kirkko

**Forssan kirkko** sijaitsee Forssan kaupungin keskustassa niin sanotulla Ståhlmanin kalliolla. Kirkko rakennettiin 1914–1917 Kalliomäen kaupunginosaan arkkitehti Josef Stenbäckin piirustusten mukaan. Punatiilinen kirkko edustaa uusgoottilaista ja kansallisromanttista tyyliisuuntaa. 

Kirkon vihki käyttöön teologian tohtori Erkki Kaila 15. syyskuuta 1918. Kirkon rakentamiseen vaikutti osaltaan Forssa-yhtiö. Työntekijöille haluttiin rakentaa oma kirkko, ettei tarvitsisi matkustaa Tammelaan kirkonmenoihin.

Kirkko on rakennettu itä–länsisuuntaan, mutta hieman poikkeavasti pääovi on itäpäädyssä, ja alttaritaulu sekä kirkon torni länsipäädyssä. Kirkosta itään sijaitsee Kalliomäen kaupunginosa, joka aikoinaan oli tehtaan työväen asuinaluetta. Perinteisesti kirkon alttari rakennettiin nousevan auringon puolelle. 

Kirkon erikoisuus on sen kuoriosan kolme lasimaalausta, jotka on maalannut Erik O. W. Ehrström. Teokset esittävät Jeesuksen syntymää, ristiinnaulitsemista ja ylösnousemusta. Maalaukset ovat vuodelta 1923.

Kirkon tornissa on kolme kelloa, jotka on lahjoittanut K. E. Palmén. Kelloille on annettu nimet *De Gloria, Patriae Lux ja Labori Pax (Jumalalle kunnia, Isänmaalle valo ja Työlle rauha)*.

Nykyiset urut ovat vuodelta 1979. 34-äänikertaiset urut on valmistanut Urkutehdas Veikko Virtanen.

Kirkon sisätilat peruskorjattiin vuonna 1998 ja ulkoalueet ehostettiin vuonna 2000. Kirkkorakennuksen julkisivut, etenkin rapistunut torni, korjattiin kesän 2006 aikana.

## Aiheesta muualla

*
Kukkavihko

**Kukkavihko** on kukkien asettelun termi, joka kuvaa suurta kukkakimppua, jota ei ole tarkoitus pitää maljakossa vaan jonkin paikan koristeena. Erityisesti puhutaan hautavihkosta; myös suurta morsiuskimppua voidaan sanoa vihkoksi. Samoin merkkipäivinä muistomerkeille lasketaan usein kukkavihko.

Hautajaisten ja hautamuistomerkkien kukkalaitteena vihko on syrjäyttänyt seppeleen yksityishenkilöiden käytössä lähes kokonaan. Järjestöt ja valtiovieraat laskevat yhä jonkin verran seppeleitä.
Demokraattisen valinnan yhteisö

**Demokraattisen valinnan yhteisö** (Содружество демократического выбора, СДВ) on lyhenne demokratian yhteisöstä Baltian, Mustanmeren ja Kaspianmeren alueilla, minkä tarkoituksena on muodostaa vaihtoehdo Itsenäisten valtioiden yhteisölle (IVY).

Yhteisö perustettiin 2. joulukuuta 2005 toimimaan keskustelufoorumina Ukrainan, Moldovan, Latvian, Liettuan, Viron, Puolan, Slovenian, Pohjois-Makedonian (tuolloin Makedonia), Romanian ja Georgian kesken.

Ajatus yhteisön perustamisesta nousi esille 31. maaliskuuta 2005 Kirgisiassa, missä Georgian ulkoasiainministeri Salome Zurabišvili ja Ukrainan ulkoasiainministeri Boris Tarasjuk kävivät sovittelemassa vallasta syöstyn Askar Akajevin ja uuden hallinnon välisiä suhteita.

Perustajajäseniksi tulivat oranssin vallankumouksen läpikäynyt Ukraina ja ruusujen vallankumouksen kokenut Georgia. Boris Tarasjukin mukaan Ukrainan ja Georgian kokemuksia voitaisiin hyödyntää entisten neuvostotasavaltojen siirtymisessä rauhanomaisesti demokratiaan.

Vastauksena epäilyksiin vallankumouksen viemisestä muihin maihin Ukrainan ja Georgian presidentit Viktor Juštšenko ja Mikheil Saakašvili totesivat Kirgisiassa Biškekissä ulkoministereiden esittelemässä julkilausumassa, ettei vallankumousta voi viedä. Se kypsyy itsestään. Samaan aikaan neuvoteltiin Georgian, Ukrainan, Uzbekistanin, Azerbaidžanin ja Moldovan GUUAM:n toiminnan elvyttämisestä uudelleen.
Let Go (Avril Lavignen albumi)

**Let Go** on poprocklaulaja Avril Lavignen ensimmäinen albumi, joka julkaistiin 4. kesäkuuta 2002. Sitä myytiin yli neljätoista miljoonaa kappaletta. Albumin kokonaiskesto on 48 minuuttia ja 38 sekuntia.

Albumin ensimmäinen single oli *Complicated*, josta tuli suuri hitti. Toisena singlenä julkaistiin *[[Sk8er Boi]]*, joka menestyi myös hyvin. Balladi *I'm With You* nousi kolmantena singlenä Billboard-listan neloseksi. Viides single oli *Losing Grip*. Kuudentena singlenä julkaistiin *Mobile*, mutta ainoastaan Australiassa.

## Kappaleet
#
#
#
#
#
#
#
#
#
#
#
#
#
Kalamashaka

**Kalamashaka** on kenialainen raptrio. Se perustettiin vuonna 1995. Yhtyeellä on sekä englannin- että swahilinkielisiä kappaleita. Kalamashakan ensimmäinen albumi, *Ni Wakati* julkaistiin vuonna 2001.

## Jäsenet
*Johnny (oikea nimi Vitu Mbaya)
*Kamau (oikea nimi Githingithia)
*Robert (oikea nimi Otero)

## Aiheesta muualla
* Kalamashakan kotisivut
Erhu

**Erhu** () on kiinalainen kaksikielinen jousisoitin. Sitä käytetään kiinalaisessa musiikissa sekä soolosoittimena että yhtyeissä. Erhu kuuluu niin sanottuun huqin-soitinten ryhmään. Erhua on käytetty kiinalaisessa musiikissa yli tuhannen vuoden ajan.

## Lähteet

## Aiheesta muualla

* Suosittu erhukappale "Kilpaa laukkaavat hevoset" (赛马) pianosäestyksellä. Kappaleeseen kuuluu monia eri erhutekniikoita kuten näppäily, *[[Viulu#Jousilajit|spiccato]]* ja erikoisuutena hevosen hirnuntaa jäljittelevä korkea vibrato-tremolo.
Under My Skin

**Under My Skin** on kanadalaisen pop-rocklaulajan Avril Lavignen toinen albumi, joka julkaistiin 25. toukokuuta 2004. Albumin kokonaiskesto on 43 minuuttia ja 31 sekuntia.

*Under My Skin* ei menestynyt Lavignen esikoisalbumin *Let Go* tavoin, mutta albumin singlet pärjäsivät listoilla hyvin. Ensimmäinen single *Don't Tell Me* nousi hitiksi monissa maissa ja sen paras sijoitus Billboard-listalla oli 22. *Take Me Away* julkaistiin vain radiossa soitettavana singlenä Kanadassa ja Australiassa. Toinen kansainvälinen single *My Happy Ending* menestyi albumin singleistä parhaiten, päästen Billboard-listan sijalle yhdeksän. Kolmas single *Nobody's Home* sijoittui *My Happy Endingiä* huonommin lähes kaikkialla. Neljäs single oli *He Wasn't*. Yhdysvalloissa julkaistiin radiosingle *Fall to Pieces*.

## Kappaleet
#
#
#
#
#
#
#
#
#
#
#
#

### Special Edition Bonus Live Tracks
#Nobody’s Home
#Take Me Away
#He Wasn’t
#Tomorrow

### Special Edition Bonus DVD
#
#
#Don’t Tell Me (video)
#My Happy Ending (video)
#Nobody’s Home (video)
#He Wasn't (video)

## Slipped away
Slipped away -kappale jäi hieman vähemmälle huomiolle, kuin muut albumin kappaleet, vaikka se olikin Avrilille ehkä hieman tärkeämpi. Avril oli omistanut kappaleen isoisälleen, joka menehtyi Avrilin ollessa kiertueella.
Fallen (Evanescencen albumi)

**Fallen** on rockyhtye Evanescencen albumi, joka julkaistiin vuonna 2003. Vuonna 2004 albumista julkaistiin uusi versio, jolla on mukana myös ”My Immortal” -kappaleen radioversio ”My Immortal (Band Version)”.

Albumia on myyty maailmanlaajuisesti yli 15 miljoonaa kappaletta, ja se on myynyt Yhdysvalloissa 7-kertaista platinaa. Suomessakin se oli vuoden 2003 toiseksi myydyin ulkomainen albumi yli 50&nbsp;000 kopion myynnillä. Korkeimmillaan albumi oli Suomen albumilistalla listaykkösenä. Albumi on myynyt Yhdysvalloissa timanttia, eli 10 miljoonan kopion edestä.

## Kappaleet
# 
# 
# 
# 
# 
# 
# 
# 
# 
# 
# 

**Japanin bonuskappale**
# 
# 

## Kokoonpano
* Amy Lee – laulu, piano, kuorosovitukset
* Ben Moody – kitarat
* John LeCompt – kitarat
* Will Boyd – basso
* Rocky Gray – rummut
* Zac Baird – musiikkiohjelmointi
* DJ Shadow - musiikkiohjelmointi
* Chris Johnson – musiikkiohjelmointi
* Los Angeles Millenium Choir – kuoro
* Paul McCoy – laulu (kappale 2)

## Singlet
* ”Bring Me to Life” (2003)
* ”Going Under” (2003)
* ”My Immortal” (2003)
* ”Everybody’s Fool” (2004)
* ”Imaginary” (2004, julkaistu vain Espanjassa)

## Arvostelut
* Allmusic: 
* Desibeli.net: 
* Entertainment Weekly: B–
* Imperiumi: 8/10
* Rolling Stone: 
* Soundi: 
* Spin: 

## Lähteet
Anadyr

**Anadyr** () on:

* Anadyr, joki Venäjällä
* Anadyr, kaupunki Venäjällä
* Anadyrinlahti, merenlahti Venäjällä
* Anadyrvuoret, vuoristo Venäjällä
* *[[Anadyr (kuunari)|Anadyr]]*, Venäjän Tyynenmeren laivaston kuunari, jonka englantilais-ranskalainen laivasto-osasto tuhosi Petropavlovskin piirityksen aikana
* *[[Anadyr (laiva)|Anadyr]]*, Wärtsilän Turun telakan Neuvostoliiton laivastolle toimittama sukellusveneiden tukialus, nykyään öljyntuotantolautta *Petrojarl IV*
* operaatio Anadyr, Kuuban ohjuskriisiin johtanut Neuvostoliiton sotilasoperaatio
Anadyr (joki)

**Anadyr** () on 1&nbsp;150 kilometrin pituinen joki Koillis-Siperiassa Tšukotkan autonomisessa piirikunnassa Venäjällä. Joki laskee Beringinmeren Anadyrinlahteen. Sen suulla on Anadyrin satamakaupunki. Kolme neljäsosaa vuodesta joki on jäässä, jolloin sitä voi käyttää tienä.

## Lähteet
Life for Rent

**Life for Rent** on Didon toinen albumi, joka julkaistiin 30. syyskuuta 2003. Vuonna 2003 albumilta julkaistiin singlet White Flag, Stoned (12" vinyyli/digilataus) ja Life for Rent. Seuraavana vuonna julkaistiin singlet myös kappaleista Don't Leave Home ja Sand in My Shoes. Sisarukset Rollo ja Dido ovat tuottaneet kahdestaan albumin lukuun ottamatta kappaleita 6 ja 11, joilla kolmantena tuottajana oli Mike Hedges.

Albumi nousi Suomen virallisen listan sijalle 3.

## Kappaleet
# 
# 
# 
# 
# 
# 
# 
# 
# 
# 
# 
#* Kappale "See the Sun" kestää 5:04, jota seuraa muutaman minuutin hiljaisuus sekä piilotettu kappale "Closer".

## Arviot
* Allmusic: 
* Entertainment Weekly: B
* Rolling Stone: 

## Lähteet
No Angel

**No Angel** on englantilaisen poplaulajan Didon ensimmäinen studioalbumi, joka julkaistiin heinäkuussa 1999. Se menestyi Isossa-Britanniassa kiitettävästi Didon ollessa vuoden parhaiten menestynyt naisartisti. Ennen tätä albumia Dido on julkaissut demoalbumin *Odds & Ends* vuonna 1995.

Didon nosti maailmanmaineeseen kappaleen *Thank You* lauluosuus, jonka hän esittää rap-tähti Eminemin kappaleella *Stan*. Tätä ennen albumi oli saanut huomiota debyyttisinglen, "Here With Me" valinnan myötä nuorisosarja Roswellin tunnusmusiikiksi.
Albumin hittejä ovat mm. Here with me, Hunter, All you want ja Thank you.

Didon albumia No Angel on myyty Britanniassa sitten ilmestymisensä (julkaistiin kesällä 1999 Yhdysvalloissa ja virallisesti vasta vuonna 2001 Britanniassa) 3&nbsp;015&nbsp;703 kappaletta, mikä oikeutti kotimarkkinoiden myydyimmän albumin asemaan aina kesään 2007 saakka. Vuonna 2004 julkaistu James Bluntin *[[Back to Bedlam]]* ohitti tuolloin No Angelin 3&nbsp;020&nbsp;490 albumin myynnillään.

## Kappaleet
# 
# 
# 
# 
# 
# 
# 
# 
# 
# 
# 
# 

## Arviot
* Allmusic: 
* Entertainment Weekly: B

## Lähteet
Iron Ore Company of Canada

**Iron Ore Company of Canada** (**IOC**) on alun perin kanadalais-yhdysvaltalainen yritys, jonka perustivat Labrador Mining and Exploration ja Hanna Mining vuonna 1949. Nykyisin yhtiö toimii Rio Tinto -kaivoskonsernin tytäryhtiönä. Yhtiön kotipaikka on Montreal Kanadan  Québecin provinssissa.

Iron Ore Company of Canada harjoittaa kaivostoimintaa Québecin sekä Newfoundland–Labradorin provinsseissa, sekä huolehtii omistamansa Quebec North Shore and Labrador Railwayn tavaraliikenteestä sekä Sept-Îlesin malmisataman toiminnasta. Kaivoksista saatu rautamalmi jalostetaan yrityksessä rautamalmipelleteiksi (yhtiöllä on pellettitehdas Labrador Cityssä) tai konsentroidaan muuten kuljetukseen ja rautateollisuudelle sopivampaan muotoon.

Vuosina 1977–1983 yhtiön pääjohtajana toimi Brian Mulroney, joka oli Kanadan pääministeri vuosina 1984–1993.

## Lähteet

## Aiheesta muualla
* Yhtiön kotisivu  (ironore.ca)
Outlandos d’Amour

**Outlandos d’Amour** on The Police -yhtyeen ensimmäinen albumi, joka julkaistiin vuonna 1978. Vinyylilevyllä on kaksi puolta, joista molemmilla on viisi kappaletta. Albumin kokonaiskesto on 38 minuuttia ja 14 sekuntia.

Stewart Copeland lainasi 1&nbsp;500 puntaa studioaikaan veljeltään Miles Copelandilta. Albumi äänitettiin jaksoittain tammikuusta 1978 Nigel Grayn 16-raitaisessa Surrey Sound -studiossa, jota ei ollut aiemmin kokeiltu. Gray oli opetellut studiotekniikkaa tuottamalla tuntemattomien yhtyeiden demoja 4-raitaisella laitteistolla sekä vuokrannut studiota harjoitustilaksi. Hän muutti sen 16-raitaiseksi siirtyen ammattimaisemmaksi. 

Ajatuksena oli julkaista albumi omakustanteena Illegal Records -merkillä, kuten ensimmäinen single "Fall Out". Miles Copelandin onnistuttua myymään "Roxannen" A&M-yhtiölle se sai samalla etuoikeuden julkaista albumi ja maksoi valmiista nauhasta 10 &nbsp;000 punnan ennakon tulevia tekijänoikeusmaksuja vastaan.

Sting kommentoi albumille tekemiään sanoituksia myöhemmin seuraavien albumien myötä minäkeskeisiksi viitaten erityisesti "So Lonely" ja "Can't Stand Losing You" -kappaleisiin: *"Monien biisieni sisältöhän oli 'olen niin yksinäinen, miten kauheaa'."* 

"Roxanne" sai ideansa Pariisin punaisten lyhtyjen alueella alkuaikojen kiertueella. Sen introssa kuultava pianosointu on vahinko Stingin istuttua epähuomiossa koskettimistolle. Toisen tarinan mukaan hän olisi horjahtanut pää edellä pianoon.

"Be My Girl - Sally" sisältää brittihuumorilla sävytetyn Andy Summersin lausuman tarinan erään miehen avioseksielämästä. "Masoko Tangalla" ei ole varsinaista sanoitusta, vaan Sting käyttää onomatopoeettisia äänteitä.

Albumin hittejä olivat "Roxanne" ja "Can't Stand Losing You". Viimeksi mainitussa on instrumentaaliväliosa, josta yhtye muokkasi lavaimprovisaatioiden kautta seuraavan albumin nimikappaleen "Reggatta de Blanc."

## Kappaleet

Kappaleet on säveltänyt ja sanoittanut Sting, ellei toisin merkitty.

### 1. puoli
#"Next to You" - 2:50
#"So Lonely" - 4:49
#"Roxanne" - 3:12
#"Hole in My Life" - 4:52
#"Peanuts" - 3:58 (Sting, S. Copeland)

### 2. puoli

#"Can't Stand Losing You" - 2:58
#"Truth Hits Everybody" - 2:53
#"Born in the 50's" - 3:40
#"Be My Girl - Sally" - 3:22 (A. Summers, Sting)
#"Masoko Tanga" - 5:40

## Esiintyjät
* Sting – bassokitara, laulu
* Stewart Copeland – rummut, laulu
* Andy Summers – kitara, laulu

## Lähteet
Anadyrinlahti

**Anadyrinlahti** () on merenlahti ja luoteinen osa Beringinmerta. Anadyrjoki laskee tähän lahteen lännessä, pohjoisessa vesialue jatkuu Krestinlahtena. Tärkein satamakaupunki on Anadyr. Lahti on normaalisti 10 kuukautta vuodesta jäätyneenä.
Tuu-tikki

**Tuu-tikki** (), tai Tuutikki on Muumilaaksossa asuva talvea rakastava hahmo, joka asuu talvisin Muumien uimahuoneessa kahdeksan näkymättömän päästäisen kanssa. Tuu-tikin esikuvana on ollut muumien luojan Tove Janssonin elämänkumppani Tuulikki Pietilä.

Luonteeltaan Tuu-tikki on aktiivinen, elämänmyönteinen ja kiinnostunut kaikista asioista. Hahmo esiintyy ensimmäisen kerran kirjassa *[[Taikatalvi]]*, jossa hänellä on keskeinen rooli. *Taikatalvi* on kirjoitettu pian Janssonin ja Pietilän suhteen alettua.

Tuu-tikilla on asunaan punavalkoraitainen paita sekä punainen lakki (sisältä sininen) ja housut. Toisin kuin muumit, Tuu-tikki ei nuku talviunta. Hahmo näyttää miehiseltä, mutta on kuitenkin naispuolinen.

Eräänä talvena Tuu-tikki rakentaa lumihevosen Jäärouvaa varten. Myy haluaa ehdottomasti nähdä Jäärouvan läheltä, vaikka Tuu-tikki kieltää ja varoittaa Jäärouvan jäätävästä katseesta. Tuu-tikki varoittaa myös hajamielistä oravaa, joka unohti varoituksen ja jäätyi Jäärouvan rapsutettua tätä korvan takaa.

Sarjakuvissa Tuu-tikki esitellään enemmän käytännönläheisenä nikkarina, joka tykkää väkertää monenmoista esinettä kesäisin. Esimerkiksi *Muumipeikko merillä* -sarjakuvassa Tuu-tikki auttaa Muumeja rakentamaan merikelpoista venettä pelkän kompassin ympärille, kun tämä on itse sitä ensin ystävilleen ehdottanut.

## Esiintyminen Muumilaakson tarinoita -sarjassa

* *[[Luettelo televisiosarjan Muumilaakson tarinoita jaksoista#9. Näkymätön lapsi|Näkymätön lapsi]]* (osa 9)
* *[[Luettelo televisiosarjan Muumilaakson tarinoita jaksoista#10. Ninni saa hymynsä takaisin|Ninni saa hymynsä takaisin]]* (osa 10)
* *[[Luettelo televisiosarjan Muumilaakson tarinoita jaksoista#21. Muumipeikon ja Pikku Myyn talvinen seikkailu|Muumipeikon ja Pikku Myyn talvinen seikkailu]]* (osa 21)
* *[[Luettelo televisiosarjan Muumilaakson tarinoita jaksoista#22. Talven vieraita|Talven vieraita]]* (osa 22)
* *[[Luettelo televisiosarjan Muumilaakson tarinoita jaksoista#36. Keskitalven kokko|Keskitalven kokko]]* (osa 36)

## Tuu-tikin suomenkieliset ääninäyttelijät

## Lähteet
* 

### Viitteet
Premiata Forneria Marconi

**Premiata Forneria Marconi** on italialainen progressiivisen rockin yhtye. Se tunnetaan usein myös lyhenteellä **PFM**. Yhtyeen levyt olivat alkujaan italiankielisiä, mutta useimmista ilmestyi myös englanninkielinen versio. Yhtyeen on katsottu saaneen vaikutteita mm. varhaiselta King Crimsonilta ja Genesis-yhtyeeltä. Yhtyeen keskeisimpinä julkaisuina pidetään vuonna 1972 julkaistuja *Storia di un minuto* ja *Per un amico* -levyjä.

PFM oli suosionsa huipulla 1970-luvulla, mutta se levyttää yhä. Yhtyeen ensimmäinen albumi oli *Storia di un Minuto*, joka julkaistiin vuonna 1972. Tuorein albumi *I Dreamed of Electric Sheep - Ho sognato pecore elettriche* on vuodelta 2021. Yhtyeen alkuperäisjäsenistä on mukana enää rumpali Franz Di Cioccio.

## Historia
Yhtye toimi 1960-luvun lopulla ja 1970-luvun alussa nimellä Quelli. Ensimmäinen albumi uudella nimellä oli *Storia di un Minuto*. Toisen albumin julkaisun jälkeen yhtye vieraili Lontoossa ja tapasi Peter Sinfieldin, joka aloitti yhtyeen tuottajana ja kirjoitti sanoituksia.

## Alkuperäisjäsenet
* Flavio Premoli (koskettimet, mellotron)
* Franco Mussida (laulu, kitarat)
* Franz Di Cioccio (lyömäsoittimet)
* Giorgio Piazza (basso)
* Mauro Pagani (huilu, viulu)

## Diskografia
* *Storia di un minuto* (1972)
* *Per un amico* (1972)
* *Photos of Ghosts* (1973)
* *L'isola di niente* (1974)
* *The World Became the World* (1974)
* *[[Chocolate Kings]]* (1975)
* *Jet lag* (1977)
* *Passpartù* (1978)
* *Suonare suonare* (1980)
* *Come ti va in riva alla città* (1981)
* *P.F.M.? P.F.M.!* (1984)
* *Miss Baker* (1987)
* *Ulisse* (1997)
* *Serendipity* (2000)
* *Dracula* (2005)
* *Stati Di Immaginazione* (2006)
* *A.D. 2010 - La buona novella* (2010)
* *PFM in Classic – Da Mozart a Celebration* (2013)
* *Emotional Tattoos* (2017)
* *[[I Dreamed of Electric Sheep - Ho sognato pecore elettriche]]* (2021)

## Lähteet

## Aiheesta muualla
* PFM:n viralliset kotisivut
*
Anadyr (kaupunki)

**Anadyr** (, tšuk. Въэӈын (*Wengön*) ja Кагыргын (*Kagörgön),* vuoteen 1920 saakka Novo-Marijnsk) on satamakaupunki Anadyrjoen suulla Beringinmeren Anadyrinlahden rannalla Venäjällä. Anadyr on Tšukotkan autonomisen piirikunnan pääkaupunki. Vuonna 2010 kaupunki oli Tsukotkan suurin kaupunki 13&nbsp;045 asukkaallaan.

## Historiaa
Anadyrin linnoituksen (1649–1771) paikkakunnalle perusti S.I. Dežnjov. Vuonna 1889 samalle paikalle perustettiin taajama Venäjän keisarikunnan raja-asemaksi nimellä Novomarinsk, jonka nimen se sai tsaari Aleksanteri III:n vaimon Maria Feodorovnan mukaan. Vuonna 1923 (toisen lähteen mukaan 1920) kaupunki nimettiin uudelleen läheisen joen mukaan. Paikkakunta pysyi taajamana vuoteen 1965 saakka, jolloin se muutettiin kaupungiksi.

### Asukasluvun kehitys
Oheinen taulukko kuvaa Anadyrin kaupungin ja piirikunnan väkiluvun kehitystä vuosien 1959–2010 väestönlaskentojen perusteella. Joissain laskennoissa kaupungin väkiluku sisältyy piirin väkilukuun, joissain ne ovat erikseen.

Kaupungin rakennuskannassa on 2–4-kerroksisia tiilirakennuksia, mukana yksittäisiä rakennuksia 1800-luvulta tai 1900-luvun alusta. Asemakaava on suorakulmainen.

Kaupungin elinkeinoihin kuuluvat muun muassa kalastus ja kaivosteollisuus (hiilikaivoksia). Kaupungissa toimii normaalikoulu, kotiseutumuseo ja televisioasema. Venäjän luoteisosien kylmälaboratorio, Venäjän tiedeakatemian tutkimuskeskus. Kaupungin satamasta on meriliikennettä Venäjän kaukoidän useisiin muihin satamakaupunkeihin. Kaupunkia palvelee Anadyrinlahden toisella puolella, noin 11 kilometriä kaupungista itään sijaitseva Anadyrin lentoasema (Anadyr-Ugolnyi, Ugolnyin lentoasema).

Vuonna 2012 aloitettiin rakentamaan ympärivuotista tieyhteyttä Anadyriin.

## Kuvia

Kuva:Anadyr harbour1.jpg|Anadyrin satamaa
Kuva:Anadyr harbour2.jpg|Anadyrin satamaa
Kuva:Anadyr child creativity palace.jpg|Lasten luovuuden palatsi ja Lenin patsas
Kuva:Anadyr market.jpg|Kadunvarsimyyjiä
Kuva:Anadyr bus.jpg|Bussi Anadyrissa
Kuva:Дмитрий Медведев у кафедрального собора Святой Живоначальной Троицы.jpg|Medvedev kaupungin ortodoksisen kirkon edustalla (2008)


## Lähteet

## Aiheesta muualla
Gerald Finzi

**Gerald Raphael Finzi** (14. heinäkuuta 1901 Lontoo – 27. syyskuuta 1956 Oxford) oli brittiläinen säveltäjä.

Finzi syntyi Lontoossa italialaiselle isälle ja saksalaiselle äidille. Gerald Finzin isä kuoli pojan ollessa 7-vuotias. Ensimmäisen maailmansodan aikana Finzi alkoi opiskella musiikkia Ernest Farrarin johdolla. Farrarin kuoltua vuonna 1918 Finziä opetti Edward Bairstow. 1930-luvulla Finzi meni naimisiin taiteilija Joyce Blackin kanssa. 

Toisen maailmansodan aikana sai ensiesityksensä Finzin säveltämä kantaatti *Dies natalis*. Finzin tuotteliain sävellyskausi oli toisen maailmansodan jälkeen. Silloin hän sävelsi muun muassa klarinettikonserton (1949). Säveltäjän viimeiseksi suurimuotoisemmaksi teokseksi jäi vuonna 1955 sävelletty sellokonsertto. 

Finzi oli sairastanut vuodesta 1951 lähtien Hodgkinin lymfoomaa. Vuonna 1956 säveltäjä sai vakavan aivotulehduksen, johon hän kuoli Oxfordissa.
Zlín

**Zlín** () on kaupunki Määrin kaakkoisosassa Tšekissä. Ensimmäiset kirjalliset merkinnät siitä on 1300-luvulta. Vuosina 1894–1932 kaupunki kasvoi kenkätehtailija Tomáš Baťan käsissä 300 asukkaan pikkukaupungista 35 000 asukkaan keskukseksi. 

1948 kommunistihallinto yhdisti Zlínin naapurikaupunkeihin ja nimesi uudelleen *Gottwaldoviksi* presidentti Klement Gottwaldin mukaan. Vuonna 1990 vanha nimi palautettiin ja nykyisin kaupungissa on 75&nbsp;860 asukasta (2009).

## Lähteet

## Aiheesta muualla

* Zlinternational  
* Pilsen ja Zlin, Helsingin Sanomat, 15.01.1933, nro 13, s. 25, Kansalliskirjaston digitaaliset aineistot
Krestinlahti

**Krestinlahti** () on Beringinmeren luoteisosassa Tšuktšien niemimaan eteläreunaan työntyvä merenlahti Tšukotkassa, Venäjän koillisosassa. Krestinlahti on noin 100 km pitkä ja 25–40 km leveä ja se on osa laajempaa Anadyrinlahtea. Lahden luoteispuolella kohoavat Uškanyivuoret.  Lahden pohjoisrannalla sijaitsee Egvekinottin kaupunkityyppinen taajama. Lahteen laskevista joista tärkein on Tnekvejem.
Leopold I

**Leopold I** on useiden hallitsijoiden nimi:

* Leopold I, Itävallan ensimmäinen rajakreivi vuosina 976–994
* Leopold I, Itävallan herttua vuosina 1308–1326
* Leopold I, Pyhän saksalais-roomalaisen keisarikunnan keisari vuosina 1658–1705
* Leopold I, Anhalt-Dessaun ruhtinas vuosina 1693–1747
* Leopold I, keisari Leopold II:n hallitsijanimi Toscanan suurherttuana vuosina 1765–1790
* Leopold (I), Badenin suurherttua vuosina 1830–1852
* Leopold I, Belgian kuningas vuosina 1831–1865
Lieriökaktukset

**Lieriökaktukset** (*Browningia*) on 11 lajin muodostama kaktussuku. Lajeja esiintyy Perussa ja Kolumbiassa. Monilla suvun kaktuksilla on päällä vahaa, joka vähentää veden haihtumista. Lieriökaktukset ovat helppohoitoisia. Suurimmat lajit voivat kasvaa kymmenen metriä korkeiksi. Niiden kukat ovat valkoisia tai punaisia.

Lieriökaktuksiin on yhdistetty aiemmat kaktussuvut *Azureocereus*, *Castellanosia* ja *Gymnocereus*.

## Lajeja
* sinilieriökaktus eli sinipylväskaktus (*Browningia hertlingiana*)
* särmälieriökaktus (*Browningia microsperma*)

Sinilieriökaktusta ja särmälieriökaktusta viljellään huonekasvina.

## Lähteet

## Aiheesta muualla
* Finto: Kassu – Kasvien suomenkieliset nimet: ''Browningia''
King Kong (vuoden 1976 elokuva)

**King Kong** on vuonna 1976 valmistunut yhdysvaltalainen elokuva, jonka ohjasi John Guillermin. Se on vuoden 1933 King Kongin valmistusajankohtaansa 1970-luvulle siirretty uudelleenfilmatisointi. Elokuva perustui vain vähäisesti 1930-luvun
elokuvaan.

## Näyttelijät

## Vastaanotto
*[[Video-opas|Video-oppaassa]]* vuodelta 1994 Ilkka Jauhiainen sanoi elokuvan näyttävän halvalta mutta antoi plussaa sen itseironiasta. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”.

Elokuva sai jatko-osan *[[King Kong elää]]*.

## Lähteet
Bolero

**Bolero** on 3/4 -tahtinen tanssi ja siihen perustuva musiikin tyylilaji. Se kehittyi Espanjassa 1700-luvun lopulla. Tanssi on hidas tai keskitempoinen ja sitä säestetään laululla, kastanjeteilla ja kitaralla. Monet taidemusiikin säveltäjät ovat säveltäneet tähän tanssiin perustuvia kappaleita. Frédéric Chopin sävelsi Boleron soolopianolle ja Maurice Ravel tunnetun Boléronsa orkesterille.
Bolero (täsmennyssivu)

**Bolero** voi tarkoittaa seuraavia:

*bolero, espanjalainen tanssi ja siihen perustuva musiikin tyylilaji
*bolero, edestä avoin lyhyt jakku
*Boléro, Maurice Ravelin säveltämä orkesteriteos
*Bolero, Frédéric Chopinin säveltämä pianokappale
*Bolero, kylä Malawissa
*Bolero, elokuva vuodelta 1934
*Bolero, elokuva vuodelta 1984
*Bolero, elokuva vuodelta 2004
* Operaatio Bolero, liittoutuneiden sotilasoperaatio toisessa maailmansodassa.
Nelsonjoki

**Nelsonjoki** () on 644 kilometriä pitkä joki Manitoban provinssin pohjoisosassa keskisessä Kanadassa. Se ulottuu Winnipegjärvestä Hudsoninlahteen ja on osa Winnipegjärven valuma-aluetta. Joki virtaa Kanadan kilpenä tunnetun kallioperäisen alueen halki ja muodostaa matkalla suuria järvialtaita, kuten Playgreen-, Cross-, Sipiwesk-, Split- ja Stephensjärvet.

Koska Nelsonjoki on Winnipegjärven laskujoki, sen valuma-alueeseen kuuluvat Saskatchewan-, Red- ja Winnipegjoki järven yläjuoksulla. Winnipegjärven lisäksi Nelsonjokeen virtaa vettä myös Grass- ja Burntwoodjoesta. Joki laskee Hudsoninlahteen York Factoryn kylän lähellä, missä sen virtaama on 2&nbsp;066 m³/s suuren valuma-alueen ansiosta.

## Paikkakunnat joen varrella
Yläjuoksulta lukien Nelsonjoen varrella sijaitsevat seuraavat paikkakunnat:
* Norway House
* Rossville
* Jenpeg
* Cross Lake
* Arnot
* Stitt
* Kelsey
* York Landing
* Split Lake
* Arnot
* Gillam
* Kettle Rapids
* Long Spruce
* Sundance
* Bird
* York Factory

Englantilainen tutkimusmatkailija Sir Thomas Button nimesi joen Robert Nelsonin mukaan talvehtiessaan miehistöineen sen suulla 1612. Alueella käytiin kiivaita kamppailuja Hudson's Bay Companyn ja North West Companyn välillä alueen turkiskaupan yksinoikeudesta. Tärkeimmäksi kauppareitiksi sisämaahan tuli kuitenkin Hayesjoesta, joka laskee Hudsoninlahteen lähellä York Factorya.

Nykyisin Nelsonjoen suurta vesimäärää ja pudotusta käytetään hyväksi sähköntuotannossa vesivoimalla. Patojen ja voimalaitosten rakentaminen on aiheuttanut katkeruutta alueen alkuperäisasukkaiden joukossa, sillä heidän kotiseutunsa ovat jääneet tekojärvien alle ja tulevaisuutensa on uhattuna.

## Lähteet
* 

## Aiheesta muualla

* EarthTrends: Nelson Watershed
Azmol

**Azmol** eli **AZMOL British Petrochemicals** (, ; aiemmin , suom. 'Azovan voiteluaineet ja öljytuotteet') on Ukrainan Berdjanskissa toimiva, vuonna 1937 toimintansa aloittanut öljynjalostusyhtiö. Yhtiö valmistaa öljynjalostustuotteita, kuten moottoriöljyjä ja voiteluaineita autojen, työkoneiden ja teollisuuden tarpeisiin. Yhtiö valmistaa myös maaleja, painomusteita ja muita kemiallisia tuotteita sekä muovi- ja terässäiliöitä (pakkausmateriaaleja). 

Yhtiön omistusjärjestelyjä on kriitisessä tarkastelussa pidetty hämäräperäisinä ja nimeä harhaanjohtavana; tarkoituksena on arvion mukaan luoda asiakkaille kuvaa todellisuutta arvostetummasta kansainvälisestä yrityksestä.

Keväästä 2022 lähtien yhtiön kotipaikka Berdjansk on ollut Venäjän sotatoimien johdosta miehitettyä aluetta.

Yhtiön oman ilmoituksen mukaan sillä olisi ollut kahdeksan prosentin osuus Ukrainan moottoriöljyjen ja voiteluaineiden markkinoista (2021). Yhtiöllä on ollut ulkomaanvientiä noin kymmeneen maahan, muun muassa Azerbaidžaniin, Irakiin, Latviaan, Turkkiin, Uzbekistaniin ja Viroon. Ulkomaansuhteista merkittävä on ollut myös Castrol Marine Oil, jonka kanssa yhteistyössä Azmol on tuottanut voiteluaineita laivojen moottoreihin. 

Azmol oli myös vuonna 2005 järjestämässä seitsemättä Dneprin rallia, ja yhtiöllä oli siinä oma joukkue. N4-luokassa yhtiön ajajista Valeri Razumovski parinaan Igor Sultanov voitti mestaruuden ja Sergei Perets parinaan Kirill Nesvit saavutti kolmannen sijan. 

## Lähteet
Wales (Alaska)

**Wales** on kaupunki Alaskassa Prince of Walesin niemellä Sewardin niemimaan länsikärjessä. Se sijaitsee 180 kilometriä Nomesta luoteeseen. 

Vuoden  väestönlaskennassa Walesin asukasluku oli 152. Näistä 84 % (127) edusti etnisesti Amerikan alkuperäiskansoja.

Alueelta on löydetty Birnirk-kulttuurin (500&ndash;900 jaa) aikainen kumpuhauta. Vuonna 1827 Venäjän laivasto kertoi alueella sijainneista inupiatti-kylistä: Eidamoo rannikolla ja King-a-ghe sisämaassa. American Missionary Association perusti nykyisen kaupungin kohdalle lähetysaseman vuonna 1890.

## Lähteet